  Майя Бывальцева Ӵуказе, 7-тӥ коньывуонэ, Удмуртиын туж тӧло луоз, нуназе (13–15 часозь) секундскын 15–19 метрозь кужмояса пельтоз. Кызьы ивортэ элькунысь Гидрометцентрлэн пресс-службаез, тӧло дыръя зороз, омырын +8…+13 градус луоз. Арнянуналэ лымшор но шор ёросъёсын кӧня ке зороз, тӧл секундскын 6–11 метрозь пельтоз. Куазез эскерисьёслэн чакламзыя, вуоно арня кутсконын элькунын куазь кӧс но шуныт луоз. «Нырысь-валысь чакланъёсъя, 9-тӥ но 10-тӥ коньывуонэ нуназе 9–14 градусозь шуныт луоз», — верамын ивортонын. Тегъёс: Ижкар Гидрометцентр Удмуртия куазь  